বত্রিশ বছরের যুবকটি ভুগছিলেন আচমকা শুরু হওয়া তীব্র পেটব্যথায়। চিকিৎসা চলছে। কিন্তু এনআরএস থেকে ন্যাশনালে এসেও শারীরিক কষ্টের কোনও নিবৃত্তি হয়নি। উল্টে কষ্ট আরও বাড়ছে। এই সময়ই হাসপাতালের জুনিয়র হাউস স্টাফ শ্রীজিতা লক্ষ করেন রোগীর দু’চোখের পাতা পড়ে আসছে। সঙ্গে সঙ্গে তিনি বুঝে যান, ঘটনা কী। দশটি অ্যান্টি ভেনাম চালাতেই নতুন জীবন ফিরে পেলেন ওই যুবক। জানতে পারলেন, কোনও বদ হজম, গ্যাস-ট্যাস নয়। তাঁকে কামড়েছিল সাপে! কালাচ সাপ। ইংরাজিতে যার নাম কমন ক্রেট। নামে ‘ক্রেট’ বা কেউটের চিহ্ন থাকলেও পরিচিতিতে কেউটের গ্ল্যামার নেই।